A ESTATUA DE SAN ROQUE

Grupo: Ana Casas Eiroa, Paula Mujico Corral, Antía Mujico Noya, Irene Ouzande Núñez, Óscar Álvarez, David Bello, Denis Constantin.

Intérpretes: Irene, David (Pantasma), Denis, Óscar (Policía).

(Fondo coa estatua do alto de San Roque. Están mirando ao redor e descansando un pouco)

Denis- (Pasando a man pola fronte para limpar a suor) Facer o camiño cansa moito, verdade?

Irene- (Apoiada no bastón e asentindo coa cabeza) Sí,a verdade. Fixácheste as vistas desde aquí ata aló abaixo son moi bonitas.

Denis- Non me fixara. Pero son fermosísimas.

(Irene e Denis contemplan as vistas)

(Logo pasan a sentarse xunto a estatua)

Irene- (Mirando a Denis). Antes de marchar porque non volvemos a acercarnos ata o alto por última vez?

Denis- (Asentindo coa cabeza). Por suposto, non me importa.

(Irene e Denis volven a acercarse)

(Irene tiña un plan para desfacerse xa de Denis porque estaba xa farta da súa presenza)

(Cando Irene está apunto de poñer o seu plan en práctica...)

Denis- (Con moita sorpresa e medo e sinalando a estatua). Irene, mira, a estatua está a caer!

Irene-(Mirando para a estatua e funcindo o cello; ton de dúbida) Que ?!?

Denis- (Sinalando a estatua de novo co dedo índice)Mira!

(Irene mira e sorpréndese moito)

Irene- (Con angustia) Corre, ven para aquí!

(Irene e Denis corren até un lugar no que a estatua e as pedras da estatua non poden alcanzalos)

Denis- (De súpeto Denis acórdase de que deixou as chaves alí tiradas e corre como unha estrela fugaz a por elas berrando) As miñas chaves!

(Irene aproveita e empuxa a Denis que cae entre as pedras)

(Denis desaparece do escenario)

(Neste momento Irene sorpréndese xa que sae unha pantasma do montón de pedras)

Pantasma- (Levantando os brazos e con voz oca) Viiinche primeeeeiro as intencións queee tiiiiñas de maaaatar a Deeenis intentaaando empuxaaaalo montaña abaaaaixo. E looogo tamééén o empuxaaaches ááás peeedras onde agooora o seu cooorpo de mooorto seeeegue.

Irene- (Asustada mirando para a figura) Quen es?

Pantasma- (Levantando os brazos e en ton de estar ofendido) Son unha pantasma, ou é que no me ves?

Irene- (Encollendo os ombros) Si, mais paréceme mi raro ver unha pantasma.

Pantasma- (Mentres levanta os brazos como querendo asustar) Pooois aquííí me teees. Teeerás que arrepentiiirte do que acaaabas de faceeer.

Irene- (Cruzando os brazos e encollendo os ombros).Xa, pero é que eu estaba xa moi farta de todo o que me fixera Denis.

Pantasma- (Igual que antes) Seeeguro que eeel tamén estaaaaba farto de ti mais non cheee dixo naaada.

Irene- (Mirando a pantasma con xesto de interrogación) Por que?

Pantasma- (Igual que antes) Pooorque el saaabe que lle teees un certooo (...)

(Agora David fai un xesto como dicindo xa o que quere dicir)

(...) caraaa el.

Irene- (Poñendo unha man debaixo do queixo e a outra debaixo do cóbado) Xa...Pois eu non o pensara.

Da- (Igual que antes) OOO que acaaabas de faceeer estááá maaal e sábelo!

(Chega a policía para arrestar a Irene e David desaparece)

(Lévanse a Irene)